Te veel water | Health24
Ek wil graag die volgende weet: Ek is 'n stapper (power walk), plus 40 jaar en doen 'n werk waar ek heeldag sit. Drink ong. 4 liter vloeistof per dag (koffie, koeldrank en water). As ek by die werk is, drink ek baie meer as wanneer ek by die huis is. Wanneer ek Saterdae aan 'n wedloop deelneem (10 of 5 km) kom ek terug met 'n folterende hoofpyn en soms ook naarheid. Snags kry ek geweldige krampe (daai wat voel jou spiere skeur). Is te veel water die rede? En nog iets, is daar 'n naam vir iemand wat te veel water dring.
Answer 1,156 views
Ja, mens kan te veel water inneem en dit lei tot uitputting van belangrike minerale soos kalsium, kalium, magnesium en natrium wat almal 'n rol speel in oefening en spiersametrekking. Daar word 'n toestand wat as 'Water intoksikasie' bekend staan en dit lei tot elektrolietuitputting met simptome soos wat jy beskryf. Volwassenes het net ongeveer 2-3 liter vloeistof per dag nodig tensy hulle in snerpende hitte strawwe werk of oefening doen (by iemand wat op die myne ondergrond werk). As jy aan 'n wedloop deelneem is dit wel belangrik om vloeistof in te neem, MAAR jy moet ook sorg dat jy jou koolhidraatinname konstant hou en elektroliete soos kalium en natrium inneem. Gebruik dus energiedranke soos Powerade, Energade of EnerG as jy aan wedstryde deel neem.